**Pašvaldības sabiedrības ar ierobežotu atbildību “Veselības un sociālās aprūpes centrs – Sloka” 2019.gadā veiktie pasākumi korupcijas risku novēršanai**

*Informācija publicējama ievērojot Ministru kabineta 2017.gada 17.oktobra noteikumu Nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” 9.punkta prasības.*

Pašvaldības sabiedrība ar ierobežotu atbildību “Veselības un sociālās aprūpes centrs – Sloka” (turpmāk – Centrs), kā Jūrmalas pilsētas pašvaldības kapitālsabiedrība, iekļaujas kopējā pašvaldības korupcijas risku vadības sistēmā. Saskaņā ar Jūrmalas pilsētas domes 2018.gada 18.decembra rīkojumu Nr.1.1-14/413 “Par Jūrmalas pilsētas pašvaldības pretkorupcijas pasākumu plāna apstiprināšanu” un Jūrmalas pilsētas domes izstrādāto “Kārtību, kādā veic korupcijas riska novērtēšanu un ievieš tā samazināšanas pasākumus” 2019.gadā Centrs pārskatījis un veicis precizējumus Pretkorupcijas pasākumu plānā, tajā ietverto risku un amatu loku, kas pakļauti korupcijas riskam. 2019.gada 31.maijā Centrs ir apstiprinājis Instrukciju 8/2019 “Interešu konflikta un korupcijas risku novēršana PSIA “Veselības un sociālās aprūpes centrs – Sloka”” kurā ir apzinātas pazīmes, kas liecina par nodarbinātā noslieci uz prettiesisku rīcību, kā arī apkopoti veicamie pasākumi korupcijas risku novēršanai.

Izpildot Trauksmes celšanas likuma un 2017.gada 17.oktobra MK noteikumu nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasības, Centrā izstrādāti un 2019.gada 31.maijā apstiprināti 4/2019 “Darba kārtības noteikumi”, kas paredz un nosaka kārtību kā jārīkojas gadījumos, ja vēlas ziņot par iespējamiem pārkāpumiem, tajā skaitā iespējamām koruptīvām darbībām. Centrā ir norīkota atbildīgā persona par trauksmes celšanas mehānisma darbību un ziņojumu izskatīšanu atbilstoši Trauksmes celšanas likuma prasībām.